Ginocentrizmas

Ginocentrizmas (sen. gr. γυνή – 'moteris' + κέντρον – 'apskritimo centras') – pasaulėžiūros tipas, kuriam būdinga moterų požiūrį ar poreikius laikyti svarbiausiais. Tokią pasaulėžiūrą turintis asmuo arba toks diskursas yra ginocentriškas. Panaši pasaulėžiūra, kurioje svarbiausiu laikomas vyriškas mąstymas ir prioritetai, vadinama androcentrizmu. Ginocentrizmas artimai siejasi su feminizmu bei matriarchatu.

 Istorija 
Terminas „ginocentrizmas“ pradėtas naudoti vėliausiai nuo 1897 m. XX a. 8 deš., iškilus antrosios bangos feminizmui, šiuo terminu buvo siekiama apibūdinti naujojo feminizmo pokyčius, kuris, priešingai nei feminizmas, reikalaujantis visiškos lygybės, pripažįsta lyčių skirtumus.Nicholson, Linda J. (1997), „Gynocentrism: women's oppression, women's identity, and women's standpoint“

Pasak Masačusetso universiteto filosofės Kristos Hodep (Christa Hodapp), šiuolaikiniai vyrų judėjimai ginocentrizmą vertina kaip viduramžiams būdingos dvaro meilės tęsinį, kuomet moterys priklausė aristokratų klasei, o vyrai – žemesnio rango patarnautojų klasei. Šis požiūris feminizmą apibūdina kaip įsisenėjusių viduramžiškų nuostatų, tokių, kaip riteriškumas ar romantizuoti santykiai, sergėtoją, o ne liberalumą palaikančią jėgą.Christa Hodapp, Men's Rights, Gender, and Social Media, Lexington Books (2017-09-05)

Piterio Vraito (Peter Wright) tyrimas padarė išvadą, jog ginocentrizmas yra moteriška narcisizmo forma, savo tolimesnį gyvavimą pateisinanti tradiciniais lyčių vaidmenimis.Wright, P. „Gynocentrism As A Narcissistic Pathology“, in New Male Studies: An International Journal, ISSN 1839-7816 ~ Vol 9, Issue 1, 2020, 24–49 p. Australijos vyrų sveikatos ir studijų institutas.

 Išnašos 

Kategorija:Feminizmas
Kategorija:Sociologija